Document ID: /roh_data/filtered/fineweb-2-filterrobots_roh.jsonl.gz/57615

Uschia fissi pussaivel als chantuns Grischun e Tessin da porscher l'instrucziun da rumantsch e da talian ordaifer lur territori linguistic. En general sustegna la Lia Rumantscha che las linguas naziunalas duain vegnir promovidas pli fitg en scola. Sper il sustegn per concepts d'instrucziun e meds da scolaziun duai la finanziaziun da l'instrucziun survegnir dapli attenziun.
La l'Ordinaziun federala da linguas regulescha er co las linguas uffizialas da la Confederaziun duain vegnir duvradas e resguardadas. En quest punct pretenda la Lia Rumantscha ch'er il Rumantsch vegnia resguardà pli consequentamain. Vitiers pretenda la Lia Rumantscha da precisar l'ordinaziun areguard organisaziuns che prestan servetschs liads a la lingua e che survegnan daners federals. Quellas stoppian vegnir obligadas da resguardar il rumantsch.
Adattà al tema